ছবিটিতে চিত্রনাট্য অনুযায়ী দ্বৈত চরিত্রে অভিনয় করতে হবে ঐশ্বরিয়াকে। এজন্য ১০ কোটি রুপি পারিশ্রমিক চেয়েছেন তিনি। একটি সূত্র জানিয়েছে, প্রযোজনা প্রতিষ্ঠান ক্রিয়ার্জ এন্টারটেইনমেন্টসের দুই প্রতিষ্ঠাতা প্রেরণা অরোরা ও অর্জুন এন কাপুর রাজিও আছেন ঐশ্বর্যকে এই পারিশ্রমিক দিতে। এ নিয়ে মোটেও দ্বিতীয়বার ভাবেননি তারা। ধারণা করা হচ্ছে, দ্বৈত চরিত্র হওয়ায় ছবিটিতে কাজ শুরুর আগে ঐশ্বর্যকে ব্যাপক প্রস্তুতি নিতে হবে। অনেক সময় নিয়ে এর শুটিং চলবে। এ কারণে অন্য ছবির প্রস্তাব এলেও তা হাতছাড়া করতে হবে তাকে। ফলে তার বিশাল অঙ্কের সম্মানী চাওয়াটা যৌক্তিক মনে করছেন সংশ্লিষ্টরা। ইতোমধ্যে ‘রাত অউর দিন’ রিমেকের জন্য নার্গিসের ছেলে সঞ্জয় দত্তের কাছ থেকে সবুজ সংকেত পেয়েছেন নির্মাতারা। মুম্বাই মিররকে প্রযোজক প্রেরণা বলেছেন, আমাদের সবার জন্যই এটি বিশেষ কাজ। এটি হতে যাচ্ছে নার্গিসজির প্রতি আমাদের শ্রদ্ধাঞ্জলি। ঐশ্বর্য ইতোমধ্যে জানিয়েছেন, এ ছবির প্রধান চরিত্রে অভিনয়টা উপভোগ করবেন তিনি। ২০১৭ সালে অতুল মাঞ্জরেকার পরিচালিত ‘ফ্যানি খান’ নিয়েই বেশি ব্যস্ত ছিলেন ঐশ্বর্য। এ বছরেই মুক্তি পাবে এটি। এতে তার বিপরীতে দেখা যাবে অনিল কাপুর ও রাজকুমার রাওকে।